《朱觐华外祖高县尹八十》
明代·游朴

两地甘棠惠爱深，一竿归钓珥江浔。门前五柳红尘断，庭下三槐白日阴。

谁撞烟楼纡紫绶，人夸宅相绾黄金。荣名八十浑闲事，看取当年拂袖心。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。